Predkladacia správa

	Návrh nariadenia vlády Slovenskej republiky, ktorým sa vyhlasujú medzinárodné sankcie zabezpečujúce medzinárodný mier a bezpečnosť bol vypracovaný na základe § 2 ods. 1 zákona č. 460/2002 Z. z. o vykonávaní medzinárodných sankcií zabezpečujúcich medzinárodný mier a bezpečnosť, ktorý bol schválený NR SR a nadobudol účinnosť 1. septembra 2002. 
Návrh nariadenia vlády Slovenskej republiky vychádza z potreby plnenia záväzkov Slovenskej republiky vyplývajúcich z rezolúcií Bezpečnostnej rady Organizácie Spojených národov č. 1267 (1999), 1333 (2000), 1363 (2001) a 1388 (2002); 864 (1993), 1127 (1997), 1130 (1997), 1135 (1997), 1149 (1998), 1157 (1998), 1164 (1998), 1173 (1998), 1176 (1998), 1202 (1998), 1213 (1998), 1221 (1999),1229 (1999), 1237 (1999), 1295 (2000), 1412 (2002); 661 (1990), 687 (1991), 712 (1991), 986 (1995), 1051 (1996), 111 (1997), 1115 (1997), 1129 (1997), 1134 (1997), 1137 (1997), 1143 (1997), 1153 (1998), 1158 (1998), 1175 (1998), 1194 (1998), 1210 (1998), 1242 (1999), 1266 (1999), 1281 (1999), 1284 (1999),  1302 (2000), 1409 (2002); 788 (1992), 1343 (2001); 748 (1992), 883 (1993), 1192 (1998); 918 (1994), 997 (1995), 1005 (1995), 1011 (1995); 1132 (1997), 1156 (1998), 1171 (1998), 1299 (2000), 1306 (2000); 733 (1992), 1356 (2001) a z potreby pripojenia sa Slovenskej republiky k dokumentom Rady Európskej únie, ku ktorým bola SR ako kandidátska krajina Európskej únie vyzvaná pripojiť sa - k spoločným pozíciám Rady Európskej únie č. 2001/931/CFSP, 2002/847/CFSP, 1998/326/CFSP, 1999/318/CFSP, 2000/696/CFSP, 2001/155/CFSP, 2002/145/CFSP, 96/635/CFSP, 2002/831/CFSP a k implementačnému rozhodnutie Rady Európskej únie č. 2002/754/CFSP. Pre informáciu uvádzame, že ten istý zoznam sankcionovaných osôb, ktorý je upravený v spoločnej pozície Rady Európskej únie č. 2002/831/CFSP, sa naschádza aj v nariadení Komisie č. 1883/2002/EC.
Zákon č. 460/2002 Z. z. o vykonávaní medzinárodných sankcií zabezpečujúcich medzinárodný mier a bezpečnosť v § 2 ods. 1 splnomocňuje vládu Slovenskej republiky v záujme zachovania a obnovenia medzinárodného mieru a bezpečnosti vyhlásiť nariadením vlády Slovenskej republiky medzinárodné sankcie záväzné pre každého. 
Cieľom navrhovanej právnej úpravy je vyhlásiť sankcie spočívajúce v zákaze obchodu so sankcionovaným tovarom a poskytovania nefinančných služieb, služieb v oblasti dopravy, pôšt a telekomunikácií, technickej infraštruktúry  sankcionovanej osobe alebo na sankcionované územie a dosiahnuť tak praktickú aplikáciu sankčných opatrení prijatých Bezpečnostnou radou OSN a sankčných opatrení prijatých Radou Európskej únie, ku ktorým bola Slovenská republika ako  kandidátska krajina Európskej únie vyzvaná pripojiť sa.
Návrh nariadenia bol pripravený v spolupráci s vecne príslušnými rezortmi -  Ministerstvom financií SR, Ministerstvom hospodárstva SR, Ministerstvom dopravy, pôšt a telekomunikácií SR. 
Návrh nariadenia nemá vplyv na štátny rozpočet, rozpočty obcí, ani rozpočty vyšších územných celkov.
Návrh nariadenia nebolo potrebné prerokovať v Rade hospodárskej a sociálnej dohody Slovenskej republiky.
Návrh nariadenia bol predmetom medzirezortného pripomienkového konania, pričom zásadné pripomienky neboli vznesené. Do skončenia legislatívnych prác na návrhu nariadenia svoje pripomienky nezaslali Ministerstvo hospodárstva SR, Ministerstvo školstva SR, Úrad geodézie,  kartografie a katastra SR a Úrad pre normalizáciu, metrológiu a skúšobníctvo SR. 

Návrh nariadenia sa na rokovanie vlády predkladá bez rozporov.